Horten Kristelig Folkeparti

Program 2023 - 2027

Grunnsyn, målsetting og verdier

Kristelig Folkeparti er kristendemokratisk politisk parti som bygger sitt program på kristne grunnverdier, nestekjærligheten og forvalteransvaret, og vil arbeide for å videreføre disse verdiene i et moderne samfunn.

KrF vil bygge et fellesskap der samfunnsgodene blir rettferdig fordelt, og hvor alle har mulighet til et godt og meningsfylt liv.

Vår kristne kulturarv må føres videre. Kirken, organisasjonene og frikirkesamfunnene må sikres gode vilkår til å arbeide ut fra sin egenart.

De eldre er en ressurs som lokalmiljøet trenger. Det er viktig å støtte alt frivillig arbeid i kommunen vår.

Hjem og familie

Barna trenger trygg oppvekst. Alle barn har rett på et godt hjem. Et viktig bidrag for å gi barn en god start på livet, er å gi familiene mulighet til å finne vei ut av tidsklemma.

Alle må få mulighet til å skape egne hjem, både enslige og familier. Kristelig Folkeparti vil støtte tiltak som kan verne og styrke familien og hjemmet i dagens samfunn. KrF ønsker å støtte tiltak for familier som trenger råd og hjelp i en vanskelig livssituasjon.

Alle tjenester som er rettet mot å hjelpe barn og unge må samordnes, og hjelp settes inn så tidlig som mulig.

KrF går inn for at kommunen:

* fortsatt skal gi støtte til Kirkens SOS, Amathea og Kirkens Bymisjon.
* skal føre en aktiv integreringspolitikk for flyktninger.
* legger til rette for at frivillige organisasjoner kan skape gode møteplasser for å inkludere flyktninger og innvandrere i lokalsamfunnet.
* fortsatt styrker barnevernet og ha søkelys på å utvikle solid kompetanse hos de ansatte

Barnehager og skoler

KrF vil la barn være barn og at barnehagen er en arena som stimulerer til nysgjerrighet, utvikling og lærelyst i fellesskap med andre barn og engasjerte og kompetente voksne. Barnehagen skal ikke være skole.

Horten KrF ønsker å bevare en variert barnehagestruktur, og ikke legge ned gode barnehager med god drift, og som foreldrene er fornøyde med. Vi mener en variert barnehagestruktur både i størrelse og geografi er til beste for barna.

Åpne barnehager er et spesielt godt tilbud for innvandrerfamilier med tanke på integrering og norskopplæring

Vi vil ha et fleksibelt og godt barnehagetilbud både i kommunal og privat sektor.

KrF vil:

* ha økt kvalitet i barnehagene.
* økt voksentetthet i barnehagene
* at bemanningsnormen må gjelde hele dagen (8.00-16.00).
* øke kompetansen blant personalet i forhold til barn som utsettes for vold og overgrep i hjemmet (nære relasjoner)
* ha søkelys på tidlig innsats med gode varslerutiner for barn som strever
* fortsatt øke kompetansen til personalet i forhold til kartlegging av barn med spesielle behov

*Aktivt, inkluderende og godt skolemiljø*Skoleårene er en avgjørende tid for alle barn. En god skole skal formidle kunnskap, dannelse og verdier - og hjelpe barna til mestring, utfoldelse og sosial utvikling.

Barnas oppdragelse er primært foreldrenes ansvar.

KrF vil:

* styrke samarbeidet mellom hjem og skole.
* jobbe for å styrke rådgivningstjenesten og karriereveiledningen slik at elever og ungdom får god og balansert kunnskap om yrkesvalg,

videreutdanning og karriere.

* sikre at det er gode samarbeidskonstellasjoner mellom alle ungdomsskoler og næringslivet.
* støtte friskoler og etablering av skoler på religiøst og pedagogisk grunnlag.
* familier som ønsker at barna skal gå på friskoler, skal få velge det.
* vil sikre et godt arbeids- og læringsmiljø, med individuell tilrettelagt undervisning på alle nivåer.
* ha helsesykepleiere/sosialarbeidere på skolene
* redusere lærernes rapportering til et minimumsnivå. Redusere testregimet og skjemaveldet i skolen, og la læreren være lærer

Miljø, natur og landbruk

Kristelig Folkeparti vil ta vare på den matjorda vi har igjen. Vi vil ta vare på naturressursene våre. Ansvaret for miljøet vårt må komme til utrykk i all kommunal virksomhet.

Vi vil kun tillate små justeringer innenfor eksisterende marka grense. Unngå bruk av matjord når etablerte boligfelt skal utvides eller nye klargjøres

KrF vil:

* legge til rette for næringsetablering og bosetting i hele kommunen
* være lydhøre overfor innspill fra næringslivsaktører og foreninger
* være restriktive til endret bruk av landbruksjord og skog av høy bonitet.
* vil bevare den strandsonen som er igjen i kommunen og beholde et åpent ansikt mot sjøen.

Helse og sosial

Kristelig Folkeparti ønsker å skape et tryggere liv for alle, uansett livsvilkår. Vi vil støtte tiltak angående forebygging av fysiske og psykiske overgrep.

Vi vil også styrke hjelpetilbud rettet mot barn og unge, blant annet med tilrettelegging av egnede boliger.

Vi vil arbeide for et psykiatrisk helsevern som møter behovene, i samarbeid med brukerne.

KrF vil styrke tiltak mot selvmord i Horten kommune.

Alle kulturer, religioner og trossamfunn har egne ritualer ved døden. Muslimer og Jøder ønsker at trosfeller skal stelle og vaske den døde på en spesiell måte. Dette er viktig religiøs handling, både for den avdøde og for familien. Mange av beboere på sykehjemmene har en religiøs tilhørighet som krever en slik handling, KrF vil at det skal legges til rette for at det kan utføres.

Vi vil arbeide for at det etableres et rom i kommunen som skal ivareta religiøse behovene v dødsfall for andre religioner, som har en slik seremoni.

## Hjemmetjenester og sykehjem (eldreomsorg)

Kristelig Folkeparti går inn for videre utbygging av sykehjemsplasser. Omsorgsboliger etableres ved nærliggende sykehjem.

KrF vil:

- ikke legge ned Åsgårdstrand sykehjem.

- hindre videre nedlegging av avdelinger på sykehjemmene.

- øke ressursene til forebyggende arbeid for de eldre

 og funksjonshemmede, bl.a. gjennom å styrke ergoterapitjenesten.

- vil ha ansatt fysioterapeut for forebyggende arbeid ved sykehjemmene.

- støtte innføring av Livsgledehjem på alle sykehjemmene i Horten,

 slik at beboerne blant annet kommer ut i frisk luft minst en gang i uka.

- gi årlig tilskudd til Varmtvannsbassenget ved Gannestad.

Rusmiddelbruk

Rus og rusrelaterte skader utløser store sosiale og medisinske lidelser i vårt samfunn. Dessuten forårsaker disse problemene noen av de største økonomiske uttellingene for samfunnet. Kommunens rusmiddelplan må rulleres og intensjonen i planen må følges opp i de kommunale handlingsplaner.

KrF vil fortsatt arbeide for at ideelle organisasjoner får mulighet til å ta del i rusmiddel behandling.

KrF ønsker:

* innskrenking av skjenketiden i samsvar med politiets anbefalinger.
* å jobbe for at Blå Kors få utvidet årlige bevilgninger som sikrer forutsigbar drift.
* å styrke rusforebyggende tiltak, særlig på ungdomsskoler og i andre ungdomsmiljøer

Samferdsel

Kollektivtransporten må styrkes, og gjøres attraktiv for brukerne. Nye bolig- og handelsområder må innpasses i rutenettet for busstrafikk, og bussene må pålegges miljøkrav.

KrF vil:

* fortsette å bygge ut gang- og sykkelveinettet i kommunen vår.
* innføre autonom elbuss eller lignende miljø nøytral transport på strekningen Skoppum stasjon – Universitetet – sentrum.

Kultur og idrett

KrF vil arbeide for å ta vare på mangfoldet i kommunens kulturliv og stimulere dugnadsånden.

Idretten må sikres tilfredsstillende økonomiske kår.

KrF vil gå inn for at tilbud til barn og unge støttes og opprettholdes. Det frivillige barne- og ungdomsarbeidet må få økt økonomisk støtte, herunder uorganisert idretts- og fritidsaktiviteter.

KrF vil:

* styrke og videreutvikle den kommunale kulturskolen.
* støtte videreutvikling av de lokale museene og bevare kulturminnene i kommunen.
* ha en bedre merking av våre mange flotte turstier

Næringsliv

KrF går inn for at næringslivet sikres gode rammevilkår. Vi vil arbeide for å gjøre kommunen attraktiv for nyetableringer, og redusere skjemaveldet og behandlingstid ved søknader.

Vi vil jobbe for at det opprettes dialogforum mellom næringsliv, reiselivsaktører, lokalbefolkning og politikere, slik at Hortens kultur skatter, historiske og andre severdigheter ble enda mer verdens kjent.

Vi vil samarbeide med reiselivsnæringen for å legge til rette for at reiselivet kan vokse i vår kommune, og særlig jobbe for å utvikle aktiviteten i skuldersesongene.

KrF ønsker økt andel av yngre familier som skal etablerer seg i Horten kommune. Boligbygging og næringsutvikling er derfor viktige områder i lokalpolitikken som KrF vil være med å sette sitt preg på.

Attraktive boliger og bomiljø er viktige virkemidler for å få nye innbyggere til kommunen vår. KrF vil ha en aktiv næringspolitikk som tar vare på eksisterende næringsliv samtidig som vi arbeider målrettet for å legge til rette for nyetableringer. Vi vil ha flere lærlingeplasser i Horten. Kommunen må premiere bedrifter som tar inn lærlinger, Det må stilles krav om lærlinger i offentlige kontrakter.

KrF vil:

 - arbeide for et best mulig samarbeid mellom kommunen,

 næringslivet og Universitetet.

* jobbe aktivt for flere studentboliger i byen.
* vil jobbe for at turistnæringen kan videre utvikles i kommunen.
* redusere eiendomsskatten. Vi mener dette er en usosial ordning for enkeltpersoner, og kan virke hemmende for næringslivet.

Kirker, kultur og kristenliv

KrF går inn for å:

* gi Kirkelig Fellesråd tilstrekkelig med midler til drift og vedlikehold av kirker og kirkegårder.
* prioritere rehabilitering / utvidelse av urnelund ved kirkegårdene
* videreføre og utvide diakonitiltak på sykehjemmene og andre omsorgsinstitusjoner.
* øke vedlikeholdsbudsjettet til kulturminner, kirkebygg og
middelalderkirkene spesielt.

Hviledagen er gitt oss i gave. Vi vil verne om helligdagsfreden, slik at alle kan få den hvile og rekreasjon de trenger. Vi ønsker ikke søndagsåpne butikker.

Funksjonshemmede, arbeid og aktivitet

Alle mennesker skal ha muligheter til å leve et selvstendig liv. Samfunnet skal være universelt utformet og alle skal ha mulighet til å delta i samfunnslivet. All diskriminering må bekjempes.

Det er viktig med tilrettelegging slik at alle får brukt ressursene sine best mulig og at det gis muligheter for å delta i det offentlige liv.

Mennesker med en funksjonshemming er ingen ensartet gruppe, men generelt har de lavere inntekter, og halvparten av gruppen er ikke i arbeid.

KrF skal fortsette å arbeide for at:

* flere med nedsatt funksjonsevne skal komme i lønnet arbeid både i den offentlige (VTA) og private sektor i Horten kommune.
* rådene fra Rådet for personer med nedsatt funksjonsevne fortsatt blir hørt

*Fattigdomsbekjempelse*

Horten kommune har mange barnefamilier som lever under fattigdomsgrensen. Foreldre og omsorgspersoner som lever i fattigdom skal behandles med verdighet og respekt, slik at de får hjelp til å komme seg ut av fattigdommen.

KrF ønsker å:

* føre en boligpolitikk som gjør at det finnes boliger med en husleie som er til å leve med for fattige familier
* øke kunnskapen om årsakene til barnefattigdom, og lage tiltaksplan for bekjempelse av fattigdommen i Horten Kommune.
* jobbe for at Horten kommune øker beløp fra husbanken for å kunne gi flere startlån, for kjøp av boliger for vanskeligstilte.